Hun spilte aldersbestemt fotball i Lysekloster og Gneist, før hun kom til Sandviken i Toppserien. Hun debuterte i Toppserien som 15-åring i 2017, og ble omtalt som en av de mest spennende unge spillerne i norsk kvinnefotball. Høsten 2018 røk hun korsbåndet i en andrelagskamp for Sandviken, noe som betydde et langt avbrekk fra fotballen. Før 2019-sesongen signerte hun for Arna-Bjørnar. Hun var tilbake på fotballbanen sent på høsten i 2019, før hun i februar 2020 røk korsbåndet i det andre kneet.